Návrh

**Nariadenie vlády**

**Slovenskej republiky**

**z .... 2025,**

**ktorým sa mení a dopĺňa nariadenie vlády Slovenskej republiky č. 58/2013 Z. z.   
o odvodoch za odňatie a neoprávnený záber poľnohospodárskej pôdy v znení neskorších predpisov**

Vláda Slovenskej republiky podľa § 27a zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov nariaďuje:

Nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy v znení nariadenia vlády Slovenskej republiky č. 326/2013 Z. z., nariadenia vlády Slovenskej republiky č. 192/2014 Z. z., nariadenia vlády Slovenskej republiky č. 164/2015 Z. z., nariadenia vlády Slovenskej republiky č. 285/2015 Z. z. a nariadenia vlády Slovenskej republiky č. 363/2016 Z. z. sa mení a dopĺňa takto:

1. V § 1 odsek 1 znie:

„(1) Základná sadzba odvodu za trvalé odňatie poľnohospodárskej pôdy a odvodu za dočasné odňatie poľnohospodárskej pôdy podľa kódov bonitovaných pôdno-ekologických jednotiek je ustanovená v prílohe. Základná sadzba odvodu za trvalé odňatie vinice a odvodu za dočasné odňatie vinice je ustanovená v § 2 ods. 3 a 4.“.

1. V § 1 sa vypúšťa odsek 3.
2. V § 2 ods. 1 sa slová „30 %“ nahrádzajú slovami „50 %“.
3. V § 3 ods. 1 sa vypúšťajú slová „alebo poštovým poukazom“.
4. V § 4 písm. c) sa za slovo „komunikácie“ vkladajú slová „okrem neverejnej účelovej cesty1)“.

Poznámka pod čiarou k odkazu 1 znie:

„1) § 22 zákona č. 135/1961 Zb. o pozemných komunikáciách (cestný zákon) v znení neskorších predpisov.“.

1. V § 4 písmeno f) znie:

„f) pozemok pod bytovou budovou1a) do výmery 200 m2,“.

Poznámka pod čiarou k odkazu 1a znie:

„1a) § 3 ods. 2 Stavebného zákona.“.

1. Príloha č. 2 sa vypúšťa. Doterajšia príloha č. 1 sa označuje ako príloha.

Toto nariadenie vlády nadobúda účinnosť 1. júna 2025.